Datum: 12. 4. 2024

ZADEVA: POJASNILO 2 K RAZPISNI DOKUMENTACIJI ŠT. **JPE-SPV-113/24 – Strojna vzdrževalna dela na področju kotlovskih naprav**

1. **Dne 11. 4. 2024 smo prejeli vprašanje potencialnega ponudnika z naslednjo vsebino:**

»Pozdravljeni, skladno z zahtevami razpisne dok. mora ponudnik k prilogi 6 predložiti: - za vsaj pet (5) delavcev kopijo veljavnega potrdila o opravljenem izpitu za vzdrževanje naprav v Ex območjih ali za dva (2) delavca kopijo veljavnega potrdila, da je obiskoval seminar za monterje, vzdrževalce in upravljalce električnih in strojnih naprav, ki so vgrajene v prostorih, kjer so prisotni eksplozivni plini, pare, zmesi ali prah – Ex naprav, - za enega (1) delavca kopijo veljavnega potrdila o opravljenem izpitu za Penetrantsko kontrolo zvarov spojev po SIST EN 473 ali EN ISO 9712, - za dva (2) delavca kopija potrdila o opravljenem izpitu za vožnjo viličarja, - za enega (1) delavca kopijo veljavnega potrdila o usposobljenosti za upravljanje mostnega dvigala. Prosimo, da naročnik ustrezno korigira prvo alinejo oz. jo, upoštevajoč sledečo razlago, odstrani. Po našem mnenju zadostuje, da ima samo podjetje omenjen certifikat (Ex območje), število delavcev pa v tem primeru ni toliko relevantno, saj se le to sproti prilagaja potrebam in okoliščinam na delovišču. Tako lahko usposobljeni ponudnik, z veljavnim Ex certifikatom, kadarkoli priskrbi ustrezno število potrebnih delavcev z ustreznimi Ex potrdili. Nemogoče pa je že sedaj predvideti koliko delavcev s takšnimi potrdili se bo potrebovalo med izvedbo projekta. Oziroma naj naročnik omenjeno točko korigira na način, da se zahtevana potrdila lahko predloži po pridobitvi posla (po podpisu pogodbe). Hvala za potrditev predloga. Lep pozdrav.«

Odgovor naročnika na zgornje vprašanje potencialnega ponudnika:

Naročnik ne bo spreminjal pogoja.

1. **Dne 12. 4. 2024 smo prejeli vprašanje potencialnega ponudnika z naslednjo vsebino:**

»Pozdravljeni, po pregledu osnutka sporazuma podajamo naslednja vprašanja in vas prosimo za pojasnilo:

1. Ali bo naročnik okvirni sporazum sklenil samo z najgodnejšim ponudnikom, glede na končno ponudbeno vrednost?

2. Kakšna je ocenjena vrednost sporazuma?

3. 7. člen: Prosimo naročnika, da pojasni 3. odstavek 7. člena, kaj pomeni zadostno število delavcem. Minimalno okvir s strani naročnika, da v fazi izvedbe ne bo prihajalo do različnih tolmačenj.

4. Naročnik naj briše 8. in 9. alinejo 3. odstavka 19. člena, saj se izvajalec po zakonu ne more vnaprej odpovedati povišanju, ker ne ve kakšne okoliščine lahko vse nastanejo v okviru izvajanja okvirnega sporazuma in izvajalec ni dolžan obveščati naročnika o znižanju cen, to je odgovornost naročnika. Hvala že vnaprej za vaše odgovore. Lep pozdrav.«

Odgovor naročnika na zgornje vprašanje potencialnega ponudnika:

1. Naročnik bo oddal naročilo v skladu s 6. poglavjem (Merila in kriteriji ocenjevanja) objavljene razpisne dokumentacije.

2. Naročnik ne bo objavil ocenjene vrednosti okvirnega sporazuma.

3. Zahtevano število delavcev pri izvajanju storitev, ki so predmet javnega naročila, je naročnik navedel v razpisni dokumentaciji v točki 3.3.4. Strokovna sposobnost.

4. Naročnik ne bo spreminjal osnutka okvirnega sporazuma.

1. **Dne 12. 4. 2024 smo prejeli vprašanje potencialnega ponudnika z naslednjo vsebino:**

»Pozdravljeni, prosimo za potrditev, da je dovolj da ponudnik predloži navadne (lastne) prevode dokumentacije, ki bi bila v drugem jeziku kot definirano v RD. Naknadno na poziv naročnika pa se lahko predloži še uradni prevod. Hvala za potrditev. Lep pozdrav.«

Odgovor naročnika na zgornje vprašanje potencialnega ponudnika:

Naročnik dopušča, da ponudnik predloži navaden prevod dokumentov, vendar si pridržuje pravico, da v fazi pregledovanja in ocenjevanja prijave ali ponudbe od ponudnika zahteva, da na lastne stroške (tj. stroške ponudnika) predloži uradne prevode sodnega tolmača za slovenski jezik, dokumentov/dokazil, ki so predloženi v tujem jeziku.

1. **Dne 12. 4. 2024 smo prejeli vprašanje potencialnega ponudnika z naslednjo vsebino:**

»Pozdravljeni, prosim potrdite naše razumevanje, da mora ponudnik zagotoviti odzivni čas dveh ur izven rednega delovnega časa, saj bodo ob rednem delovnem času delavci izvajalca prisotni na delovišču in lahko napake oz. havarije odprevijo nemudoma. Zaradi oddaljenosti izvajalcev od lokacije naročnika prosimo podaljšajte ta odzivni čas na štiri ure. Hvala za potrditev predloga. Lep pozdrav.«

Odgovor naročnika na zgornje vprašanje potencialnega ponudnika:

Delavci izbranega izvajalca bodo na delovišču prisotni v rednem delovnem času, torej 8 (osem) ur. Do napake oz. havarije lahko pride tudi izven rednega delovnega časa, na kar naročnik ne more vplivati, zato naročnik od izvajalca zahteva, da se odzove v največ dveh (2) urah po prejemu poziva (telefon oziroma e-pošta) s strani predstavnika naročnika, vse dni v letu.

Ne glede na navedeno v prejšnjem odstavku, naročnik dopolnjuje peti (zadnji) odstavek 7. člena osnutka okvirnega sporazuma, da se na novo glasi: »V primeru kakršnih koli okvar, ki nastanejo na napravah naročnika izven rednega delovnega časa naročnika, se mora izvajalec odzvati **takoj in pričeti z odpravo napake** v največ dveh (2) urah po prejemu poziva (telefon oziroma e-pošta) s strani predstavnika naročnika, vse dni v letu.«

**Naročnik bo pri pripravi okvirnega sporazuma z izbranim ponudnikom besedilo ustrezno popravil.**

**Naročnik meni, da objavljeno Pojasnilo št. 2 ni razlog za podaljšanje roka za oddajo ponudbe.**

To pojasnilo postane sestavni del razpisne dokumentacije.

*Pojasnilo je bilo dne, 12. 4. 2024 objavljeno tudi na Portalu javnih naročil.*

Lepo pozdravljeni!

JAVNI HOLDING Ljubljana

Sektor za javna naročila